Príloha:
Vyhodnotenie plnenia najdôležitejších vecných úloh a opatrení, prijatých na rokovaniach KVPŽ v roku 2000:

1. Zlepšiť postavenie žien v slovenskej spoločnosti a ich úlohu v rodine a ostatných sférach života. Pri legislatívnom procese vytvárania nového právneho prostredia sociálneho poistenia aktívne zapojiť predstaviteľky ženských mimovládnych organizácií na Slovensku.
Úloha je formulovaná v deklaratívnom dlhodobom kontexte a aktivity KVPŽ sa realizujú v smere jej naplnenia. V rámci druhej časti úlohy členovia KVPŽ sa zúčastňujú aj aktivít v rámci problematiky sociálneho poistenia.

2. Pre rokovanie KVPŽ pripraviť prehľad o zmenách a návrhoch v oblasti platenia výživného na deti na ďalšie opatrenia v tejto oblasti, pri  príprave legislatívnych noriem využiť prácu expertnej skupiny pre sociálnu problematiku.
Úloha bola splnená, problematikou platenia výživného sa zaoberal KVPŽ na svojom zasadnutí dňa 19.12 2000 a bude sa zaoberať aj v roku 2001 formou seminára.

3. V procese hodnotenia plnenia záverov 4. svetovej konferencie o ženách sa venovať hlavne najaktuálnejším témam európskeho regiónu OSN, rešpektovať odporúčania EÚ v problematike rovnosti rodov pri výbere tém rokovaní KVPŽ
Úloha sa plní priebežne.

4. Problém úhrady cestovného na zasadnutia KVPŽ pre MVO - požiadať Sekciu zamestnanosti MPSVR SR o návrh aktivít pre nájdenie možnosti úhrady cestovného pre MVO.
Úloha je splnená v tom zmysle, že Sekcia zamestnanosti bola požiadaná  o návrh aktivít pre nájdenie možnosti úhrady cestovného pre MVO. 

5. Slovenská republika ako zmluvná stránka Dohovoru o odstránení všetkých foriem diskriminácie žien bude hodnotiť jeho plnenie. Pripomienky komisie CEDAW k Východiskovej správe SR o plnení CEDAW  rozpracuje osobitne vytvorená  komisia so zástupcov relevantných rezortov, sekretariát KVPŽ pripraví materiál na rokovanie vlády SR, obsahujúci úlohy, termíny a zodpovednosť za ich plnenie.
Úloha bola splnená, materiál je pripravený na medzirezortné pripomienkové konanie.

7. Expertné skupiny KVPŽ začnú so svojou prácou v septembri 2000. O konaní zasadnutí jednotlivých ES budú oboznámení všetci členovia KVPŽ, nielen členovia jednotlivých ES pre ich dôslednejšiu informáciu. 
Úloha bola splnená

8. MPSVR SR v spolupráci s MH SR a NAR MSP pripraví súbor krokov, opatrení a nástrojov pre dosiahnutie rovnosti príležitostí žien a mužov v  oblasti ekonomiky.
Oslovené subjekty pripravili materiál, diskusia o jeho adekvátnosti bola predmetom rokovania KVPŽ dňa 19.12.2000.

9.  V rámci práce expertnej skupiny pre zamestnanosť budú stanovené krátkodobé a dlhodobé ciele, ktoré bude potrebné dosiahnuť v záujme rovnosti príležitostí žien a mužov v oblasti ekonomiky.
Úloha si vzhľadom na svoju zložitosť vyžaduje viac času a odborného potenciálu. Úlohou sa bude zaoberať uvedená ES v spolupráci s Odborom rovnosti príležitostí MPSVR SR v priebehu rokov 2001a 2002.

10. Členovia KVPŽ sa budú podieľať na skvalitnení materiálu NAP pre ženy v SR a prostredníctvom ES budú vypracované nové stratégie na plnenie stanovených úloh jednotlivými realizujúcimi subjektami.
Úloha vzhľadom na svoju zložitosť a naliehavosť riešiť iné úlohy v rámci rokovaní ES zatiaľ nebola doriešená, ostáva v platnosti pre rok 2001.

11. Členovia KVPŽ zašlú pripomienky k materiálu ”Správa o prerokovaní Východiskovej správy SR k Dohovoru OSN o odstránení všetkých foriem diskriminácie žien vo Výbore OSN pre odstránenie diskriminácie žien a prijatie vnútroštátnych opatrení na realizáciu odporúčaní, obsiahnutých v záverečnom  komentári  Výboru  OSN  pre  odstránenie  diskriminácie žien”  na  sekretariát KVPŽ do 
20. 7.2000.
Úloha bola splnená časťou členov.

12. Pripomienky k hodnoteniu plnenia Národného akčného plánu pre ženy v SR za rok 1999  zašlú členovia KVPŽ na sekretariát KVPŽ do 20.7.2000.
Úloha bola splnená.

13. Vyžiadať od výskumných inštitúcií, ktoré sú príspevkovými organizáciami MPSVR SR,  aby poskytli KVPŽ výstupy z výskumných úloh, riešených v roku 2000 a plán výskumných úloh na rok 2001. V rámci spolupráce s týmito výskumnými inštitúciami získať ich pre založenie výskumu pre vytvorenie argumentačnej bázy v rôznych oblastiach problematiky rodov (gender).
Prvá časť úlohy bola splnená, druhá sa plní priebežne.

14. Zintenzívniť účasť a zapojenie do práce ES zo strany členov KVPŽ menovaných ako zástupcov štátnej správy. Za týmto účelom pripraviť list ministra pre príslušných ministrov, ktorí ich navrhli za členov KVPŽ za jednotlivé rezorty. 
Úloha bola splnená.

15. Usporiadať do konca februára 2001 seminár na tému: ”Problematika vyživovacej povinnosti rodičov voči deťom” a vytvoriť osobitnú pracovnú skupinu, ktorá sformuluje výstupy z tohoto seminára a problém dopracuje v zmysle odporúčaní zo seminára a tieto postúpi tvorcom Občianskeho zákonníka. 
Úloha bola splnená dňa 15.2.2001.

16. Prizývať na zasadnutia ES a KVPŽ expertov  zo štátnej správy (aj na najvyššej úrovni, ak si to riešenie problému vyžaduje), ako aj expertov  mimovládnych organizácií k obsahu aktuálne riešených otázok.
Úloha sa plní priebežne.

17. Pripraviť podporné stanovisko KVPŽ k aktivitám pána ministra v záujme zabezpečiť výhľadovo finančné prostriedky na zaplatenie vstupenky SR do 5. strednodobého akčného programu EÚ pre rovnosť príležitostí žien a mužov, ktorý bude vyhlásený v roku 2001.
Úloha bola splnená.

18. Zintenzívniť spoluprácu Odboru rovnosti príležitostí a ES KVPŽ v procese tvorby materiálov, dotýkajúcich sa problematiky žien a rovnosti príležitostí žien a mužov.
Úloha sa plní priebežne.

19. Po schválení Koncepcie rovnosti príležitostí vládou SR sa KVPŽ bude zaoberať rozpracovaním materiálu do realizačnej podoby a opätovne sa vráti k problému finančného zabezpečenia realizácie KRP.
Úloha sa bude plniť priebežne po schválení materiálu.

20. Zvolať rozšírené rokovanie ES KVPŽ pre problematiku vzdelávania, výskumu, rodových analýz a štatistík za účelom diskusie k obsahu Základnej zmluvy medzi SR a Svätou stolicou za účasti odborníkov zo širšieho spektra ich filozofickej orientácie, diskusia k materiálom, pripraveným Expertnou skupinou KVPŽ ako aj k následným aktivitám KVPŽ v tejto problematike.
Úloha bola splnená dňa 14.2.2001.

21. Zabezpečiť pokračovanie aktivít pre zmenu legislatívy - úhrady cestovného pre predstaviteľov MVO na zasadnutia poradných orgánov štátnych inštitúcií - list podpredsedovi vlády SR pre legislatívu.
Úloha sa bude plniť v roku 2001.